การไฟฟ้ามาขอตัดต้นไม้ที่บ้านเพื่อเดินสายไฟ แต่ตัดเสร็จแล้วกองทิ้งไว้ พนง.บอกว่าจะแจ้งให้กทม.เข้ามาเก็บผ่านมา 2 สัปดาห์แล้วก็ยังไร้วี่แวว เราร้องเรียนผ่าน traffy fondue สำนักงานเขตบึงกุ่มรับเรื่องแล้วพอมาหน้างานก็ปัดความรับผิดชอบ เอาแต่จะให้เราจ่ายค่าธรรมเนียมเพื่อให้กทม.เข้าไปเก็บต้นไม้ออกมา อ้างว่าเราตัดแต่งต้นไม้เอง(?) ซึ่งเราอธิบายซ้ำแล้วซ้ำเล่าว่าการไฟฟ้าเป็นคนมาขอตัด ไม่ใช่การตัดแต่งเอง ก็ยังจะให้เราจ่ายเงินเพื่อแลกกับการเอาต้นไม้ไปทิ้ง เหมือนอ่านไม่เข้าใจเลยว่าที่เราสื่อคืออะไร ทุกหน่วยงานปัดความรับผิดชอบสุดๆค่ะ แถมจนท.เขตก็ปากแจ๋วมาก นอกจากพูดไม่รู้เรื่องแล้วยังปากแจ๋วกลับมา เป็นสิ่งที่ไม่ควรทำกับประชาชนค่ะ

ช่วยส่งคนมารับผิดชอบทีได้มั้ยคะ มันไม่ใช่ความผิดเรา เลิกโยนความรับผิดชอบให้เจ้าของต้นไม้ซักทีค่ะ เราไม่ได้ตัดเอง และถ้าเราเป็นคนตัดเองเราจัดการทิ้งไปนานแล้วไม่ปล่อยกองไว้แบบนี้เพราะรอให้หน่วยงานเข้ามาเก็บหรอกค่ะ

จริงๆเราก็ไม่ได้เดือดร้อนกับปัญหานี้นะคะเราจะเมินเฉยก็ได้ แต่เราเกรงใจเพื่อนบ้านและคนอื่นๆที่เข้าออกในซอยค่ะ มันดูสกปรกและมันเป็นต้นไม้ของบ้านเรา เราก็พยายามรับผิดชอบมากที่สุดเท่าที่ทำได้แล้ว แต่ไม่ใช่การรับผิดชอบเกินหน้าที่ด้วยการควักเงินเพื่อจ้างกทม.มาเก็บไปทั้งๆที่มันเป็นความรับผิดชอบของการไฟฟ้าที่ต้องจัดการประสานงานค่ะ